
Bucureşti
Comunicat de presă
Militanţii Partidului Socialist European (PES activists România) solicită retragerea trupelor româneşti din Afghanistan şi Irak
PES activists România solicită retragerea trupelor româneşti din Afghanistan şi Irak ca urmare a recentelor întâmplări ce au condus din nou la moartea unui soldat român.


Autorităţile din România nu mai trebuie să aştepte să mai moară şi mai multe persoane pentru a programa un plan de retragere menit să asigure atât securitatea în zonă cât şi siguranţa forţelor militare româneşti.


Cauzele tragediei, survenită şi din pricina inadaptării tehnicii militare la realităţile de pe teren, indică din nou ignoranţa şi indiferenţa de care dau dovadă autorităţile de la Bucureşti pentru viaţa militarilor români.


Militanţii Partidului Socialist European – PES activists România regretă de asemenea lipsa de reacţie a intelectualilor şi a personalităţilor publice din România cu privire la această tragedie în comparaţie cu alte manifestări publice ale acestora.

Armata română a trecut teoretic printr-un proces de profesionalizare care din păcate nu a condus la eficientizarea şi modernizarea statutului de „militar profeşionist”. Cu grija autorităţilor de astăzi de la Bucureşi s-a creat în interioriul armatei române o clasă de militari a căror soartă depinde de aceste ieşiri pe câmpurile de bătălie dificile ca singură resursă pentru a-şi câştiga existenţa. 

In momentul de faţă există oameni care se sacrifică pentru a-şi întreţine familia, a strânge banii pentru o casă sau chiar pentru a supravieţuii după ce contractul „de militar profeşionist” expiră.


Cu această ocazie, şi în cinstea militarilor români ce îşi sacrifică viaţa pentru apărarea României şi a cetăţenilor săi, militanţii Partidului Socialist European – PES activists România roagă atât guvernanţii cât şi personalităţile publice din România care sprijină implicarea ţării noastre pe teatre de operaţiuni din străinătate să schimbe locul cu aceştia de îndată.  

In această ordine de idei PES activists România a lansat recent o petiţie disponibilă pentru retragerea trupelor româneşti din Afghanistan şi Irak.   

